text: Farvel kørekort: Kvinde kørte 107 kilometer i timen gennem landsby
  23 august 2017 kl. 10.24
  Politiet gennemfører i denne uge en landsdækkende kontrol af bilisters fart med særlig fokus mod høje hastigheder på landevej - En billist kørte mere end 50 km/t for stærkt.
  En kvindelig bilist blev afsløret af Syd- og Sønderjyllands Politi, da hun kørte gennem den sønderjyske landsby Adsbøl med 107 kilometer i timen, hvor fartgrænsen er 50. 
  Den kvindelige bilist var mandag en af 34 trafikanter, der blev blitzet i Adsbøl. Her fik 11 klip i kørekortet - og 107 kilometer i timen i byzone koster kørekortet uden nåde.
  Rigspolitiet oplyser, at det især er på landevejene, at der bliver kørt for stærkt.
  - Ifølge Vejdirektoratets hastighedsbarometer kører over halvdelen af trafikanterne over den tilladte grænse på disse veje. Det er også der, de fleste alvorlige ulykker sker - og der er en klar sammenhæng mellem farten på vejene og antallet af dræbte og tilskadekomne, siger Christian Berthelsen fra Nationalt Færdselscenter under Rigspolitiet.
  Rigspolitiet om høj fart
  For høj hastighed vurderes at være den hyppigste årsag til færdselsulykker med alvorlig tilskadekomst og dødsfald.I næsten halvdelen af alle dødsulykker med personbil i 2016 kørte føreren over hastighedsgrænsen.I byerne kan selv små hastighedsoverskridelser medføre alvorlige personskader hos fodgængere og cyklister, hvis de påkøres.Nedsættelse af gennemsnitshastigheden på de danske veje er en del af Rigspolitiets operative strategi frem mod 2020.
  
  107 km/t i byzone kostede kvinde kørekortet, da ATK mandag var i Adsbøl. 34 blitzet, deraf også 11 klip. Uha uha #politidk
  
  